section_heading: Amaterska promatranja
paragraph_text: Prividni sjaj otvorenog skupa je magnitude +6,5. Vidljiv je u dvogledu kao mutna mrljica iznad M8. Dvogledom je također moguće razaznati najsjajnije zvijezde. Veći teleskopi će pokazati veći broj zvijezda. Oko 30 ih je vidljivo u 200 mm-skom teleskopu na umjerenom povećanju. Skup čini veoma lijep trio s obližnjim maglicama M8 i M20.